नियुक्ति के लिए विद्यार्थी मित्रों ने किया प्रदर्शन
पंचायतसहायक भर्ती में नियुक्ति की मांग को लेकर राजस्थान विद्यार्थी मित्र शिक्षक संघ की जिला इकाई बीकानेर का धरना कलेक्टर कार्यालय के समक्ष सोमवार को आठवें दिन भी जारी रहा। विद्यार्थी मित्रों ने कलेक्ट्रेट के समक्ष प्रदर्शन करने के बाद जिला कलेक्टर को ज्ञापन सौंपा। इसके बाद विद्यार्थी मित्रों ने रैली के रूप में जिला परिषद कार्यालय पहुंचकर प्रदर्शन करने के बाद एक प्रतिनिधि मंडल ने जिला परिषद मुख्य कार्यकारी अधिकारी को भी ज्ञापन सौंपा। ज्ञापन देने गए प्रतिनिधि मंडल में जिला अध्यक्ष जगदीश कड़वासरा, दीवान दान रतनू, राजू भादू, नंदकिशोर, भंवर दान देपावत, छैलूसिंह भाटी, भंवर ज्याणी, गिरधर मूंड, उर्मिला जोशी, अरविंद राणा आदि शामिल थे।
hin_Deva hin_Deva